laion/Wikipedia-Exotic huggingface dataset:
אדם נאג'

אדם נאג' (בהונגרית: Ádám Nagy; נולד ב-17 ביוני 1995) הוא כדורגלן הונגרי המשחק כקשר בקבוצת פיזה. נאג' החל לשחק כדורגל בקבוצת הילדים של סנטלרינץ שה. בגיל 17, עבר לפורטוגל לאחר שהצטרף לקבוצת VSI ריו מאיור, מועדון שהוקם כפרויקט על ידי המוסד האקדמי האנגלי לקידום כדורגל, "VisionPro Sports Institute". הפרויקט הובל על ידי שחקני הפרמייר ליג לשעבר איאן רייט ומארק יוז, ששמו לעצמם למטרה לשבח כדורגלנים בין הגילאים 16–19 מהמדינות פורטוגל, הונגריה, אנגולה, ויילס, אנגליה, קונגו וספרד. הפרויקט עצמו נכשל והגיע לסיום במרץ 2013. בסיום הפרויקט, נאג' חזר להונגריה, וחתם במחלקת הנוער של פרנצווארוש. בעונת 2013–2014, החל לשחק בקבוצת המילואים של מועדונו במסגרת הליגה ההונגרית השלישית. משחקו הראשון בקבוצת המילואים היה -24 באוגוסט 2013, בהפסד הביתי 0–2 מול פלסוטארקאני. ב-30 באוגוסט 2015, כבש את שערו הראשון, גם במסגרת קבוצת המילואים של פרנצווארוש, בניצחון 0–7 מול אבש. ב-12 במאי 2015, נאג' ערך בכורה רשמית בקבוצה הבכירה של מועדונו, כאשר שותף במשחק הניצחון הביתי 0–3 מול בודפשט הונבד במסגרת גביע הליגה ההונגרית. ארבעה ימים לאחר מכן, שיחק את משחקו הראשון בליגת העל ההונגרית, במשחק הניצחון 0–1 מול פאקס. ב-20 במאי 2015, נאג' סייע לקבוצתו לזכות בגביע ההונגרי, לאחר ששיחק 70 דקות במשחק הגמר. ב-2 באפריל 2016, נאג' זכה עם פרנצווארוש באליפות הונגריה, למרות הפסד 1–2 מול דברצן. ב-14 ביולי 2016 חתם נאג' בבולוניה 1909 האיטלקית שם שיחק שלוש עונות. באוגוסט 2020 חתם בבריסטול סיטי מליגת המשנה האנגלית. נאג' ערך את הופעת הבכורה שלו עבור הנבחרת ההונגרית ב-7 בספטמבר 2015, לאחר שנכנס כמחליף בדקה ה-23 במקומו של אקוש אלק, במשחק תיקו ה-1-1 מול צפון אירלנד במסגרת מוקדמות יורו 2016. הוא נכלל על סגל הנבחרת ההונגרית לטורניר הגמר של יורו 2016 בצרפת, בעקבות כך, נכלל ברשימת 10 הכישרונות הצעירים של הטורניר שפורסמה על ידי ספורטס אילוסטרייטד יחד עם שחקנים דוגמת קינגסלי קומאן, יוליאן דרקסלר ורפאל גריירו. ב-14 ביוני 2016, שיחק את משחקו הראשון ביורו 2016, כאשר שותף במשחק הניצחון 0–2 של נבחרתו מול אוסטריה באצטדיון החדש של בורדו, בורדו, צרפת. נכלל בסגל נבחרת הונגריה ליורו 2020. נכלל בסגל נבחרת הונגריה ליורו 2024. ליגת העל ההונגרית: 2015-2016 הגביע ההונגרי: 2014-2015, 2015-2016 גביע הליגה ההונגרית: 2014-2015 הסופרקאפ ההונגרי: 2015 מדיה וקבצים בנושא אדם נאג' בוויקישיתוף אדם נאג', באתר Transfermarkt אדם נאג', באתר Soccerway אדם נאג', באתר WorldFootball.net אדם נאג', באתר National Football Teams אדם נאג', באתר FootballDatabase.eu Ryan Dabbs last updated, Hungary Euro 2024 squad: Marco Rossi's full team, fourfourtwo.com, ‏2023-09-21 (באנגלית)
מרגריט מנווארה

מרגריט מנווארה (בצרפתית: Marguerite de Navarre, ‏11 באפריל 1492 - 21 בדצמבר 1549) הייתה מלכת נווארה וסופרת צרפתייה, אחותו הגדולה של פרנסואה הראשון, מלך צרפת וסבתו מדרגה שנייה של אנרי הרביעי, מלך צרפת. מרגריט נולדה בעיר אנגולם שבמערב צרפת לשארל, רוזן אנגולם וללואיזה, נסיכת סבויה. כשהייתה בת שנתיים משפחתה עברה להתגורר בעיר קוניאק הסמוכה, שם נולד אחיה פרנסואה (לימים פרנסואה הראשון, מלך צרפת). קיבלה חינוך מעולה מטובי המורים. למדה ספרדית, איטלקית, לטינית, יוונית ועברית, וקראה את התנ"ך ואת סופוקלס בשפת המקור. ב-1509 אולצה להינשא לשארל הרביעי, דוכס אלנסון, על ידי צו של דודה, לואי השנים עשר, מלך צרפת, שבאמצעות נישואין אלה המשיך להחזיק בחבל ארמניאק שבמערב צרפת. אחרי 1515, כאשר פרנסואה ירש את כתר צרפת, הפכה מרגריט לאישה בעלת ההשפעה הגדולה ביותר בממלכה. היא פרשה את חסותה על אמנים ומחברים ובהם פרנסואה רבלה וקלמאן מארו. החוג הספרותי שקיימה בחצרה בערים פו ונראק שבדרום מערב צרפת נודע בשם "הפרנאסוס החדש". לאחר שהובס פרנסואה הראשון בידי קרל החמישי, קיסר האימפריה הרומית הקדושה, בקרב פאביה בצפון איטליה (24 בפברואר 1525), ונלקח בשבי, נסעה מרגריט אחותו למדריד והביאה לשחרורו. לאחר מות בעלה ב-1525 נישאה מרגריט לאנרי השני, מלך נווארה (ממלכה שהתקיימה בצפון ספרד ובאזור הרי הפירנאים), וב-1528 ילדה לו את ז'אן ד'אלברה, אמו של מלך צרפת לעתיד אנרי הרביעי. ב-1530 ילדה בן שמת בחג המולד של אותה שנה. מאורע זה גרם לה לכתוב את הפואמה "ראי נפשה של החוטאת" (1531), שביטאה את אבלה הכבד. פואמה זו גונתה בידי התאולוגים באוניברסיטת סורבון בפריז, שראו בה כפירה, אולם המלך פרנסואה הראשון אילץ אותם לחזור בהם ולהתנצל בפניה. מרגריט מנווארה הייתה פטרונית של אנשי רוח ובהם פרנסואה רבלה, קלמאן מארו ופייר דה רונסאר. היא כתבה פואמות ומחזות רבים, ואת קובץ הסיפורים "הפטמרון" שהתפרסם עשר שנים אחרי מותה. מרגריט אהבה מאוד את אחייניתה, שארלוט, נסיכת צרפת (אנ'), שמתה בילדותה. בשנת 1509 התחתנה מרגריט עם שארל הרביעי, דוכס אלנסון, אך לא היו לה ילדים ממנו. בשנת 1525 התחתנה מרגריט עם אנרי השני, מלך נווארה, ממנו נולדו לה שני ילדים: ז'אן השלישית, מלכת נווארה (1528–1572), התחתנה עם אנטואן דה בורבון, דוכס ונדום. בנם יהיה לימים למלך צרפת, אנרי הרביעי. ז'אן, נסיך נווארה (1530), נפטר בינקותו. מרגריט מנווארה, באתר אנציקלופדיה בריטניקה (באנגלית) כתבי מרגריט מנווארה בפרויקט גוטנברג (באנגלית) מרגריט (1492-1549), מלכת נור, דף שער בספרייה הלאומית מרגריט מנווארה, במסד הנתונים הקולנועיים IMDb (באנגלית) מרגריט מנווארה, באתר MusicBrainz (באנגלית)
משולם (סרט)

משולם הוא סרט תיעודי שיצרו אייל בלחסן ונועם שיזף בשנת 2015. הסרט עוסק בהתבצרות הרב עוזי משולם עם חסידיו החמושים בביתו ביהוד, בטענה שמדינת ישראל העלימה את פרשת חטיפת ילדי תימן. הסרט מביא הקלטות, וצילומים מהאירוע. הסרט הוקרן לראשונה בפסטיבל הסרטים בחיפה ב-29 בספטמבר 2015. הסרט מבקר את הממסד ואת משטרת ישראל. בפרשת חטיפת ילדי תימן נעלמו ומתו, לפי הטענות, אלפי ילדים של משפחות תימניות. הרב משולם וחסידיו התבצרו ב–1994 בביתו ביהוד במשך 52 יום בדרישה שתוקם ועדת חקירה ממלכתית בפרשה. ההתבצרות הסתיימה בחילופי אש שבהם נהרג אחד מאנשיו של משולם. בעקבות הפרשה שהה משולם בכלא שש שנים וחצי. יוצרי הסרט בלחסן ושיזף התקשו לגייס כספים לטובת הפקת הסרט, עד שמצאו סיוע באנשי ערוץ 8. היוצרים נסמכו על חומרים שסיפק בנו של משולם, שהיגר לטורונטו, ועל ראיונות עם בכירי המשטרה באותו הזמן כמו אסף חפץ. הסרט מציג את סיפורו של משולם מזווית אוהדת. מלבד ערוץ 8 בהוט, שודר הסרט באוקטובר 2017 בערוץ כאן 11. בשנת 2022 שודר בערוץ כאן 11 סרט הדוקו-דרמה "חידת משולם", שבו מתואר סיפורו של עוזי משולם. בשונה מסרט זה מלבד עדויות, צילומי וידאו והקלטות מהתבצרות הרב משולם וחסידיו, נעשה שחזור אירוע ההתבצרות באמצעות שחקנים, את משולם מגלם השחקן יואב לוי. "משולם", במסד הנתונים הקולנועיים IMDb (באנגלית) "משולם", באתר AllMovie (באנגלית) "משולם", באתר אידיבי הסרט "משולם" באתר חטיפת ילדי תימן בלקן ומזרח. משולם, באתר פסטיבל הסרטים הבינלאומי ה-32 בחיפה שי גל 2, ‏ההתבצרות של עוזי משולם: הקלטות חדשות, באתר ‏מאקו‏, 25 בספטמבר 2015 יקי הפשטיין, מי ירה ראשון? עדויות חדשות בפרשת עוזי משולם, באתר nrg‏, 6 באוקטובר 2015 עינב שיף / ידיעות אחרונות, 12 באוקטובר 2015 איתי שטרן, מבט חדש על סיפורו של עוזי משולם, באתר הארץ, 10 באוקטובר 2015
ממשלת ילצין-גאידר

ממשלת ילצין - גאידר הוא כינויה של הממשלה הראשונה ברוסיה שלאחר התפרקות ברית המועצות, טרם הקמת הפדרציה הרוסית. הממשלה כיהנה מה-6 בנובמבר 1991 (עת מונה ילצין לראש ממשלה) ועד ה-14 בדצמבר 1992 (כשכוננה ממשלת צ'רנומירדין). בוריס ילצין כיהן כראש ממשלה מנובמבר ועד ה-15 ביוני 1992 כשמינה את ייגור גאידר להחליפו כיו"ר מועצת השרים הרוסית. ממשלת ילצין - גאידר פעלה רבות לביצוע רפורמות כלכליות רבות בממשלה בניסיון להפוך את הכלכלה הריכוזית לכלכלת שוק בסגנון מערבי אך רפורמות השוק הליברליות וההפרטה המהירה של מפעלים ממשלתיים, הביאו ליצירת מעמד האוליגרכים בשנים הבאות. מדיה וקבצים בנושא ממשלת ילצין-גאידר בוויקישיתוף
ממשלת קיריינקו

ממשלת קיריינקו הייתה ממשלה קצרת יומין ברוסיה, הראשונה בגל של ממשלות קצרות שבאו בעקבותיה. הממשלה כיהנה במשך חמישה חודשים (23 במרץ - 23 באוגוסט 1998) ופוזרה עקב פרוץ המשבר הכלכלי בשנת 1998. סרגיי קיריינקו מונה לתפקיד ממלא מקום ראש הממשלה, לאחר פיטורי ויקטור צ'רנומירדין. הדומה הממלכתית שנשלטה אז על ידי הקומוניסטים סירבה לאשרר את מועמדותו לתפקיד (בהצבעות שנערכו ב-10 באפריל וב-17 באפריל), אך הנשיא בוריס ילצין התעקש להגיש את מועמדותו שוב והוא הושבע לראשות הממשלה לבסוף (ב-24 באפריל). בהצבעה השלישית שנערכה הוא זכה לרוב של 251 קולות בעד. בעת מינויו, סרגיי קיריינקו היה ראש הממשלה הצעיר ביותר בתולדות רוסיה, לאחר שמונה לתפקיד והוא בן 35. השינוי העיקרי בממשלת קיריינקו היה קיצוץ מספרם של סגני ראש הממשלה וביטול תפקידי סגן ראשון לראש הממשלה. לתפקידי סגני ראש הממשלה מונו בוריס נמצוב, אולג סיסוייב ו-ויקטור כריסטנקו. ב-22 ביולי 1998 מונה יורי מסליוקוב, מהמפלגה הקומוניסטית, לתפקיד שר המסחר והתעשייה, בצעד שנועד לערב בממשלה גם את נציגי הרוב בפרלמנט. יחד עם סגניו, בוריס נמצוב ואנטולי צ'ובייס, קיריינקו נודע כאחד מן "הרפורמטורים הצעירים". יחד הם ניסו לפתח את הכלכלה הרוסית תוך שימוש בכספי קרן המטבע הבינלאומית, מה שהוביל להגדלת החוב הלאומי עד לכדי 22.6 מיליארד דולרים ולמעשה להידרדרות חריפה יותר במצבה הכלכלי של המדינה. ממשלת קיריינקו הייתה "ממשלת חובה קצרת טווח" שהייתה מהאחראיות למשבר הכלכלי הרוסי של 1998, משבר שהוביל לפיטוריו של קיריינקו באוגוסט 1998. ב-23 באוגוסט 1998 מונה ויקטור צ'רנומירדין לממלא מקום זמני עד למינויו של יבגני פרימקוב לממלא מקום ראש הממשלה לפני שמועמדותו אושררה בפרלמנט בספטמבר 1998 והוא מונה להוביל את הממשלה הבאה. מדיה וקבצים בנושא ממשלת קיריינקו בוויקישיתוף
מיהאי קורהוט

מיהאי קורהוט (בהונגרית: Mihály Korhut; נולד ב-1 בדצמבר 1988 במישקולץ שבהונגריה) הוא כדורגלן הונגרי המשחק בעמדת המגן שמאלי בקבוצת דברצן ובנבחרת הונגריה. קורהוט הצטרף למחלקת הנוער של קבוצת דברצן, וב-1 באוגוסט 2009 ערך את הופעת הבכורה שלו בקבוצה הבוגרת של המועדון, בניצחון הביתי 2–0 מול לומברד-פאפא. ב-26 במאי 2010 זכה עם דברצן בגביע ההונגרי, לאחר ניצחון על זלאגרסגי ט.א. במשחק הגמר, ובתום הענה זכתה הקבוצה גם באליפות ליגת העל ההונגרית והשלימה דאבל. במהלך 2011 הושאל קורהוט לתקופה קצרה לקבוצת קאפושוואר, בשורותיה שיחק 10 משחקים. ב-1 במאי 2012 זכה קורהוט עם דברצן בגביע, לאחר ניצחון בבעיטות הכרעה מול מ.ט.ק. בודפשט. בעונת 2013/2014 זכה קורהוט עם דברצן בגביע הונגרי בפעם השלישית ברציפות, ועם עוד זכייה באליפות השלימה הקבוצה דאבל נוסף. ב-29 באוגוסט 2016 הגיע קורהוט לישראל וחתם לארבע שנים בהפועל באר שבע. ב-15 בספטמבר ערך קורהוט את הופעת הבכורה שלו במועדון, כאשר פתח בהרכב בניצחון 2–0 על אינטר מילאנו באצטדיון סן סירו במסגרת הליגה האירופית. ב-22 בספטמבר כבש קורהוט את שער הבכורה שלו בהפועל באר שבע, בתיקו 2–2 מול מכבי חיפה במסגרת גביע הטוטו. ב-28 בדצמבר זכה קורהוט עם באר שבע בגביע הטוטו לאחר ניצחון 4–1 מול הפועל קריית שמונה במשחק הגמר. בסך הכל ערך 21 הופעות ליגה בעונה זו, ובסופה זכה עם הקבוצה באליפות. בתחילת עונת 2017/2018 זכה עם הקבוצה בתואר אלוף האלופים, אך לאחר מכן סבל מפציעות ואיבד את מקומו בהרכב לאורן ביטון. בסך הכל ערך 9 הופעות ליגה בעונה זו, ובסופה זכה עם הקבוצה שוב באליפות. ב-12 בינואר 2019 קורהוט חתם באריס סלוניקי מליגת העל היוונית. ב-22 ביולי 2020 חזר קורהוט לדברצן. קורהוט ערך את הופעת הבכורה שלו במדי נבחרת הונגריה ב-22 במאי 2014, במשחק ידידות מול דנמרק שהסתיים בתיקו 2–2. קורהוט נכלל בסגל הנבחרת ההונגרית לטורניר הגמר של יורו 2016 בצרפת. דברצן אליפות הונגריה (3): 2009/2010, 2011/2012, 2013/2014 הגביע ההונגרי (4): 2009/2010, 2011/2012, 2012/2013, 2013/2014 הפועל באר שבע אליפות (2): 2016/2017, 2017/2018 אלוף האלופים (1): 2017/2018 גביע הטוטו (1): 2016/2017 מיהאי קורהוט, באתר ההתאחדות לכדורגל בישראל מיהאי קורהוט, באתר Transfermarkt מיהאי קורהוט, באתר Soccerway מיהאי קורהוט, באתר WorldFootball.net מיהאי קורהוט, באתר National Football Teams מיהאי קורהוט, באתר FootballDatabase.eu עמוד השחקן באתר ההתאחדות לכדורגל בישראל שי מוגילבסקי, מיהאי קורהוט חתם בהפועל באר שבע, באתר ynet, 29 באוגוסט 2016 הליגה האירופית: הפועל באר שבע הדהימה עם 0:2 על אינטר בסן סירו, באתר וואלה, 15 בספטמבר 2016 הפועל באר שבע זכתה בגביע הטוטו אחרי 1:4 על עירוני קרית שמונה, באתר וואלה, 28 בדצמבר 2016
אדבוקט (ליקר)

אדבוקט (באנגלית: Advocaat) הוא ליקר הולנדי מתוק מאוד המבוסס על ברנדי. הוא עשוי מסוכר, וניל וחלמון ביצה, ומכאן הצבע הצהוב המפורסם שלו והסמיכות הגבוהה. במספר מדינות באירופה המשקה משמש לא רק כליקר אלא גם כמשקה אנרגיה. בצפון אמריקה יש משקה דומה בשם "אג נוג" (Eggnog). שתי יצרניות מפורסמות של אדבוקט הן "דה קייפר" ו"בולס". מדיה וקבצים בנושא אדבוקט בוויקישיתוף
אל ויליאמסון

אלפונסו "אל" ויליאמסון (Alfonso "Al" Williamson‏;21 במרץ 1931 – 12 ביוני 2010) היה מאייר וקומיקסאי אמריקאי שהתמחה בהרפתקאות, מערבונים מדע בדיוני ופנטזיה. נולד בניו יורק, ובילה את רוב ילדותו המוקדמת בבוגוטה, קולומביה לפני שחזר לארצות הברית בגיל 12. בצעירותו, ויליאמסון פיתח עניין בקומיקס, במיוחד בפלאש גורדון של אלכס ריימונד. הוא לקח שיעורי אמנות בבית ספר לאנימציה של ברן הוגארת', שם התחבר עם הקרקטוניסטים לעתיד ואלי ווד ורוי קרנקל. הם הציגו לו עבודות של מאיירים שהשפיעו על קומיקס הרפתקאות. זמן קצר לאחר מכן הוא עבד בצורה מקצועית בתעשיית הקומיקס. העבודות הבולטות ביותר שלו כוללות את הקומיקס מדע בדיוני/פנטזיה שפרסם ב EC Comics בשנות החמישים תחת הכותרות Weird Science Weird Fantasy. מדיה וקבצים בנושא אל ויליאמסון בוויקישיתוף Hevesi, Dennis (21 ביוני 2010). "Al Williamson, Illustrator of Comic Books, Dies at 79". הניו יורק טיימס. p. B8. ארכיון מ-31 במאי 2014. {{cite web}}: (עזרה) Miller, John Jackson (10 ביוני 2005). "Comics Industry Birthdays". Comics Buyer's Guide. אורכב מ-המקור ב-2010-10-30. נבדק ב-1 בפברואר 2011. {{cite web}}: (עזרה) Veitch, Rick (14 ביוני 2010). "Al Williamson 1931-2010". Pulse (column) ComicCon.com. אורכב מ-המקור ב-2011-07-16. נבדק ב-15 ביוני 2010. {{cite web}}: (עזרה) "Al Williamson, RIP: The Official Statement From The Williamson Family". The Comics Reporter. 14 ביוני 2010. ארכיון מ-28 ביוני 2011. {{cite web}}: (עזרה)
קריאה (פירושונים)

האם התכוונתם ל... קריאה – תהליך של הפקת משמעות מטקסט כתוב קריאה בכף היד (כירולוגיה) – שיטה פסאודו-מדעית המתיימרת לגלות פרטים על אופיו או עתידו של אדם, על-פי התעמקות במאפייני כף ידו קריאה חמה – אחת מהטכניקות בשימוש על ידי מניפולטורים מקצועיים הגורמים לאדם היושב מולם לחשוב כי הם מחזיקים ביכולת תפיסה על-חושית לדעת דברים אודותיו קריאה קרה – טכניקה המשמשת מניפולטורים מקצועיים כדי לגרום לאדם הניצב מולם להתנהג בדרך מסוימת או לחשוב שהקורא הקר (המניפולטור) מחזיק ביכולת מיוחדת ומסתורית, המאפשרת לו לדעת דברים אודות האדם שמולו קריאה ראשונה – קריאה שנייה ושלישית – שלבים בחקיקה בישראל קריאת התורה – הקראה של פרשה מתוך ספר תורה, לפני ציבור אות קריאה – זיהוי ייחודי של משדר ברשת אם קריאה – אות בכתיב של העברית ושל מספר שפות שמיות נוספות, שמשתמשים בה לציון תנועה, ולא עיצור מילת קריאה – חלק דיבר מסגרת קריאה – סט רציף ולא חופף של קודונים המורכבים כל אחד משלושה נוקלאוטידים, הנמצא ב-DNA או ב-RNA סימן קריאה – סימן פיסוק סימן קריאה (כתב עת) – כתב עת ספרותי ישראלי ספרי סימן קריאה – הוצאת ספרים ישראלית הקראה
מוסא מארגה

מוסא מארגה (בצרפתית: Moussa Marega; נולד ב-14 באפריל 1991) הוא כדורגלן המשחק כחלוץ וכקיצוני ימני בנבחרת מאלי ובקבוצת הכדורגל שארג'ה. מארגה נולד בלז אוליס שבפרברי פריז, והחל את הקריירה במועדון כדורגל קטן באברי, צרפת, ב-2011. הוא עבר בין מספר מועדונים צרפתיים, בהם קבוצה מהעיר אמיין, וב-2014 עבר לעונה אחת לקבוצת אספרנס מהעיר תוניס. ב-2015 עבר לקבוצה הפורטוגזית מאריטימו מהאי מדיירה; בעונה זו כבש 15 שערים. בשנה שלאחר מכן עבר לקבוצת פורטו. מדיה וקבצים בנושא מוסא מארגה בוויקישיתוף מוסא מארגה, ברשת החברתית אינסטגרם מוסא מארגה, באתר Transfermarkt מוסא מארגה, באתר Soccerway מוסא מארגה, באתר BDFutbol מוסא מארגה, באתר WorldFootball.net מוסא מארגה, באתר National Football Teams מוסא מארגה, באתר FootballDatabase.eu מוסא מארגה, באתר the final ball ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
הפנתר הוורוד: משימה בינלאומית

הפנתר הוורוד: משימה בינלאומית (באנגלית: The Pink Panther: Passport to Peril) הוא משחק הרפתקה ממוחשב משנת 1996, אשר מבוסס על סדרת הטלוויזיה "הפנתר הוורוד", שמלמד שחקנים על הגאוגרפיה והתרבויות של שש מדינות שונות - אנגליה, מצרים, סין, בהוטן, הודו ואוסטרליה - בעת שהפנתר הוורוד חוקר את המדינות הללו על מנת לפתור תעלומה. בשנת 1997 יצא משחק המשך למשחק זה בשם "הפנתר הוורוד - הוקוס פוקוס". בישראל המשחק תורגם לעברית על ידי אולפני נ.ל.ס. המשחק מתחיל שהפנתר מוזמן על ידי הבוס שלו "המפקח קלוזו" אשר מספר לו כי משימתו היא לשמור ולהגן על ילדים ממדינות שונות בעולם אשר מתארחים במחנה קיץ הנקרא "מחנה צ'ילי וואה וואה". הילדים נמצאים במחנה כדי לדון בסוגיה כיצד לקדם את השלום בעולם ולכן חשוב שהפנתר יהיה שם לוודא שהעניינים מתקדים ללא הפרעות וכמובן לשמור על הילדים שמחים ומאושרים. כאשר הפנתר הוורוד משתגר על ידי המפקח למחנה הסודי הוא פוגש שם את חברו פרופסור פון שמראטי הממציא המצאות גדולות, את מנהל המחנה אף חוטם וכמובן את הילדים המחוננים במחנה. הפנתר פוגש שם גם את כלב הבוס ועוזריו פאג ולואי אשר מתחפשים לפקחים של משרד המחנות הראשית ומנסים למצוא תירוצים למה לסגור את המחנה. בלילה השני למחנה העניינים מתחילים להשתבש והילדים הופכים לעצובים ורוצים לחזור הביתה, כעת הפנתר חייב למצוא פתרונות כדי לגרום להם לשוב להיות שמחים כדי שמשימתו תצליח. בכל חלק ממשימתו טס הפנתר לכל אחת מהארצות שמהן הגיעו הילדים המחוננים ובכל מדינה הוא עובר הרפתקה גדולה, פוגש דמויות חדשות ולומד על התרבויות השונות וזאת כדי למצוא דרך לשמח את הילדים אך ככל שהטיול מסביב לעולם מתקדם, מבין הפנתר שאולי הבעיה הגדולה של מחנה צ'ילי וואה וואה היא אינה חוסר השמחה של הילדים אלא המזימה הערמומית של הכלב בוס להפוך את המחנה למסעדת המבורגרים לכלבים. על הפנתר להצליח במשימתו להציל את הילדים ולמנוע מהכלב לסגור את המחנה. כל שלב מתחיל במדינה מסוימת (אנגליה, מצרים, סין, בהוטן, הודו, ואוסטרליה) ולכן צריך הפנתר לאסוף את החפצים כדי להמשיך במשחק, בכל שלב יש שיר שקשור למדינה, בלחיצה על העוזר הדיגיטלי הפנתר לומד על המדינות השונות (על המבנים הדגלים ואפילו החיות), בסוף המשחק מציל הפנתר את הילדים ואת פרופסור שמארטי מהבועה שהייתה מתחת לבוץ ומחזיר את המחנה לקדמותו. הפנתר הוורוד - פנתר בצבע ורוד אשר יש לו כיס מיוחד שבו הוא יכול לאסוף דברים ולהוציא אותם כדי להמשיך במשחק. המפקח קלוזו - הבוס של הפנתר אשר מופיע בתחילת וסוף המשחק. פרופסור פון שמארטי - ממציא דגול וחברו של הפנתר אשר ביום השלישי של מחנה צ'ילי ווא ווא הוא הוחלף לרובוט. הבוס אף גדול - היה מקים המחנה אבל בסוף המשחק הצטרף לכלבים. הכלב - הנבל הראשי במשחק, רוצה להרוס ולסגור את מחנה צ'ילי ווא ווא ולבנות רשת המבורגרים משלו. פאג ולואי - העוזרים של הכלב, רודפים אחרי הפנתר לכל מדינה כדי להכשיל אותו. הדיבוב נוצר בשנת 1997 באולפני נ.ל.ס את השירה ביצע עוזי פוקס וגם הפיק את הדיבוב והבמאית הייתה ענת ניב. המדבבים והדמויות הם: חנן גולדבלט - הפנתר הוורוד דני בסן - פרופסור פון שמארטי / פה / דמויות שונות עמי מנדלמן - הכלב / ג'קסון / דמויות שונות גיורא קנת - פאג / לואי / הבוס אף גדול / המפקח / דמויות שונות ענת ניב - יונה / ג'ון / דראני / דמויות שונות יובל סגל - נייג'ל / קומוקן / דמויות שונות יהויכין פרידלנדר - דמויות שונות The Pink Panther: Passport to Peril, באתר PCGamingWiki (באנגלית)
מספר פרנטל

מספר פרנטל (באנגלית: Prandtl number. מסומן לרוב כ-Pr) הוא מספר חסר מימד, הנקרא על שמו של לודוויג פרנטל (אנ'), שמייצג את היחס בין דיפוזיית התנע, לבין דיפוזיית החום. הערך של מספר פרנטל מתקבל לפי הנוסחה הבאה: P r = ν α = μ / ρ k / c p ρ = c p μ k {\displaystyle \mathrm {Pr} ={\frac {\nu }{\alpha }}={\frac {\mu /\rho }{k/c_{p}\rho }}={\frac {c_{p}\mu }{k}}} כאשר הסימונים ויחידות המידה שלהן: ν {\displaystyle \nu }  : מקדם דיפוזיית התנע - אשר נקרא צמיגות קינמטית, ν = μ / ρ {\displaystyle \nu =\mu /\rho } , ( m2/s) α {\displaystyle \alpha }  : מקדם דיפוזיית החום α = k / ( ρ c p ) {\displaystyle \alpha =k/(\rho c_{p})} , (m2/s) μ {\displaystyle \mu }  : צמיגות דינמית (Pa s = N s/m2) k {\displaystyle k}  : מקדם הולכת החום ( W/m*K) c p {\displaystyle c_{p}}  : קיבול החום הסגולי (בלחץ קבוע), ( J/kg-K) ρ {\displaystyle \rho }  : צפיפות ( kg/m3). מספר פרנטל מתאר את היחס בין דיפוזיית התנע לבין דיפוזיית החום. כאשר P r >> 1 {\displaystyle Pr>>1} ניתן לומר שדיפוזיית התנע יותר משמעותית מאשר דיפוזיית החום. דוגמה לכך היא שמן, חומר בעל צמיגות גבוהה. כאשר P r << 1 {\displaystyle Pr<<1} ניתן לומר שדיפוזיית החום יותר משמעותית מדיפוזיית התנע. דוגמה לכך היא מתכות נוזליות למיניהן, כספית, NaK (אנ') וכדומה, להן צמיגות נמוכה ואילו מקדם הולכת חום מאוד גבוה, כצפוי במתכות. ערך מורחב – שכבת גבול מספר פרנטל, כמו כן, יכול להצביע על יחס בין גודל של שכבת גבול של המהירות לבין שכבת הגבול התרמית. הסיבה לכך היא ששכבת הגבול של המהירות תלויה בצמיגות של נוזל (לדוגמה, כמה רחוק הוא מעביר תנע מתנאי אי-החלקה על השפה), ואילו שכבת גבול תרמית תלויה בדיפוזיית החום (לדוגמה, כמה רחוק עובר חום מטמפרטורה על השפה). ניתן לומר באופן כללי כי קיים קשר δ δ T = P r n {\displaystyle {\delta \over \delta _{T}}=Pr^{n}} כאשר n היא חזקה חיובית ואילו δ {\displaystyle {\delta }} מייצג את עובי שכבת הגבול של המהירות ו- δ T {\displaystyle {\delta _{T}}} מייצג את עובי שכבת הגבול של הטמפרטורה. לדוגמה כאשר מדובר בחומרים בעלי Pr>0.6 ניתן לומר כי δ δ T = P r 1 / 3 {\displaystyle {\delta \over \delta _{T}}=Pr^{1/3}} ערך מורחב – מעבר חום מכיוון שמספר פרנטל מצביע על היחס בין עובי שכבת הגבול של המהירות לשכבת הגבול התרמית, ניתן לראות אותו משחק תפקיד בחישובים שונים של מקדמי הסעה כאשר ישנה הסעה טבעית או מאולצת. לדוגמה עבור מקרה של זרימה מאולצת על פני פלטה קיימת הקורלציה הבאה, אשר מקשרת בין מספר נוסלט מקומי (שממנו ניתן להסיק על מקדם ההסעה המקומי) לבין מספר פרנטל וריינולדס. (עבור מקרה בו Pr>=0.6) N u x = 0.332 ( R e x ) 1 / 2 P r 1 / 3 {\displaystyle {Nu_{x}}=0.332(Re_{x})^{1/2}Pr^{1/3}} שכבת גבול דמיות מעבר חום משוואת החום Frank.P Incropera, David.P Dewitt, Fundamentals of Heat and Mass Transfer, 7th Edition, JOHN WILEY & SONS, 2011 ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
ג'ניפר גרייס

ג'ניפר גרייס (באנגלית: Jennifer Gareis; נולדה ב-1 באוגוסט 1970) היא שחקנית אמריקאית. גרייס נולדה בפנסילבניה. היא בוגרת תואר ראשון בחשבונאות ובמנהל עסקים. ב-1992 זכתה במקום שלישי בתחרות מיס פנסילבניה ארצות הברית, וב-1994 נבחרה למיס ניו יורק, ובתחרות מיס ארצות הברית שנערכה באותה שנה בטקסס דורגה בשלב הראיונות בששת המועמדות המובילות, שלבסוף זכתה לו פארקר, מיס דרום קרוליינה. ב-2002 דורגה על ידי המגזין "מקסים" כאחת מ-100 הנשים הסקסיות ביותר בעולם. את תפקיד המשחק הראשון שלה קיבלה ב-1996 בתפקיד מינורי בסרט "שתי פנים למראה". ב-1997 החלה לשחק באופרת הסבון "צעירים חסרי מנוח" את דמותה של גרייס טרנר. את תפקיד זה עשתה עד 2002, ושבה לתפקיד אורח עם אותה הדמות ב-2004 וב-2014. בשנת 2000 שיחקה בדרמה "בלוז לעיר המזל" ושיחקה בקומדיה המצליחה "איזה מין שוטרת". בשנת 2005 הופיעה בשני פרקים של הסדרה "ורוניקה מארס". החל משנת 2006 משחקת גרייס באופרת הסבון הפופולרית "היפים והאמיצים" בתפקיד דונה לוגן. מדיה וקבצים בנושא ג'ניפר גרייס בוויקישיתוף אתר האינטרנט הרשמי של ג'ניפר גרייס (באנגלית) ג'ניפר גרייס, ברשת החברתית אקס (טוויטר) ג'ניפר גרייס, במסד הנתונים הקולנועיים IMDb (באנגלית) ג'ניפר גרייס, באתר AllMovie (באנגלית) ג'ניפר גרייס, במסד הנתונים הקולנועיים KinoPoisk (ברוסית)
בית ממכר עתיקות (פירושונים)

האם התכוונתם ל... בית ממכר עתיקות הוא רומן מאת צ'ארלס דיקנס בית ממכר עתיקות (סרט, 1911) בית ממכר עתיקות (סרט, 1914) בית ממכר עתיקות (סרט, 1921) בית ממכר עתיקות (סרט, 1934) בית ממכר עתיקות (סרט, 1975) (הופץ גם בשם "מיסטר קווילפ") בית ממכר עתיקות (מיני-סדרה) בית ממכר עתיקות (סרט, 1984) בית ממכר עתיקות (סרט, 1995) (אנ') בית ממכר עתיקות (סרט, 2007)
בית ממכר עתיקות (סרט, 2007)

בית ממכר עתיקות (באנגלית: The Old Curiosity Shop) הוא סרט טלוויזיה בריטי עיבוד לספר "בית ממכר עתיקות" מאת צ'ארלס דיקנס. מככבים בסרט סופי ואוואסור בתפקיד נל טרנט, דרק ג'קובי בתפקיד הסבא של נל, טובי ג'ונס בתפקיד קווילפ וג'ורג' מק'קיי בתפקיד קיט החבר של נל. שידור הבכורה היה ב-26 בדצמבר 2007 ברשת ITV. אדריאן רולינס - ג'ייקוב דרק ג'קובי - סבא זואי ואנאמייקר - גברת ג'ארלי טובי ג'ונס - קווילפ אדם גודלי - סמפסון בראס ג'ינה מקי - סאלי בראס בריאן דיק - פרדי טרנט סופי ואוואסור - נל טרנט ג'ורג' מק'קיי - קיט נאבלס סטיב פמברטון - מר שורט ג'וזי לורנס - גברת ג'יניווין ברדלי וולש - מר ליגרס אנה מאדלי - בטסי קווילפ ג'ף ברטון - דיק סוויבלר שרלין מק'קנה - המרקיזה קלי קמפבל - גברת נאבלס קייטי דון - התינוק של משפחת נאבלס פיליפ נון - רודני "בית ממכר עתיקות", במסד הנתונים הקולנועיים IMDb (באנגלית) "בית ממכר עתיקות", במסד הנתונים הקולנועיים KinoPoisk (ברוסית) "בית ממכר עתיקות" באתר pbs.org Shannon, Sarah How ITV aims to lure viewers with quality drama, The Independent (7 February 2007)